Caterpillar
Store norske leksikon,Økonomi og næringsliv,Næringsliv,Bedrifter og personer,Internasjonale bedrifter og varemerker
Caterpillar er et amerikansk industrikonsern. Konsernet er en av verdens største produsenter av anleggsmaskiner, og produserer blant annet også dieselmotorer, industrielle gassturbiner og dieselelektriske lokomotiver.
Virksomhet Caterpillar har hovedkontor i Peoria i Illinois. Konsernet hadde i 2020 en omsetning på rundt 41,7 milliarder amerikanske dollar og 97 000 ansatte. Historie Caterpillar Tractor Co. ble grunnlagt i 1925, ved sammenslutningen av Holt Manufacturing Company og C. L. Best Tractor Company. The Holt Manufacturing Company ble etablert i 1892 av Benjamin Holt, som i 1904 hadde oppfunnet beltehjulstraktoren, derav firmanavnet caterpillar.Fra 2010 til 2016 produserte konsernet også lastebiler under merkenavnet CAT. Les mer i Store norske leksikon bygg- og anleggsmaskiner caterpillar økonomi og næringsliv i USA Eksterne lenker Caterpillars nettsider